laion/Wikipedia-Exotic huggingface dataset:
דלוריאן

דלוריאן (De Lorean Motor Company) הייתה חברה אמריקנית לייצור מכוניות שלא האריכה ימים. הדגם היחיד שייצרה היה הדלוריאן DMC-12, מכונית ספורט חדשנית שהייתה עשויה כולה פלדת אל-חלד ודלתותיה נפתחו כלפי מעלה. מכונית הדלוריאן זכתה לפרסום עולמי כשכיכבה כמכונת הזמן של גיבורי הטרילוגיה הקולנועית "בחזרה לעתיד", שהסרט הראשון בה יצא ב-1985. החברה הוקמה ב-1975 על ידי ג'ון דלוריאן (אנ'), איש תעשיית הרכב של דטרויט, שהיה ממנהליה הצעירים והמבטיחים של ג'נרל מוטורס. המימון הושג בחלקו על ידי הלוואות בנקאיות ובחלקו ממשקיעים פרטיים, כולל ג'וני קרסון. ב-1981, לאחר עיכובים רבים, החל ייצור כלי הרכב במפעל שנבנה בבלפסט, צפון אירלנד. כלי הרכב הראשונים שיצאו מפס הייצור סבלו בתחילה מבעיות רבות, בשל הבטחת איכות לקויה. המכונית יועדה לשוק האמריקאי, אך מחירה היקר (25,000 דולר) ביחס לביצועיה הספורטיביים הבינוניים, יחד עם כשלי שיווק שונים, כמו מכירת מכוניות ללא אחריות ובצבע אחד בלבד, הפכו אותה לכישלון מסחרי. גם שינויים בשערי החליפין בין הליש"ט לדולר פעלו נגדה. רק כ-6,000 מכוניות דלוריאן נמכרו. בנוסף, הנפקת החברה בבורסה לא יצאה אל הפועל משום שהרשות לניירות ערך של ארצות הברית לא אישרה אותה. ב-1982, רגע לפני קריסתה הסופית של החברה הואשם מייסדה בהברחת סמים. דלוריאן אמנם זוכה לבסוף מאשמה זו, אך התקשה לשקם את שמו הטוב. החברה פשטה את הרגל ב-1982, עוד לפני שיצא הסרט הראשון בסדרת "בחזרה לעתיד". כך אבדו 2,500 מקומות עבודה וכ-100 מיליון דולר שהושקעו בה. כיום הדלוריאן היא רכב אספנות מבוקש, עם מועדוני מעריצים רבים. החברה נמצאת כיום בבעלותו של היזם סטפן ויין מיוסטון, טקסס, ומייצרת מכוניות 'דלוריאן' במהדורות מוגבלות במיוחד או על פי דרישה. מחיר המכונית נע כיום בין 57,000 דולר ל-75,000 דולר. המכוניות מורכבות מחלקים מקוריים שיוצרו בשעתו במפעל בבלפסט, ומחלקים חדשים המיוצרים במיוחד. כמו כן עוסקת החברה בשיקום ושיפוץ מכוניות 'דלוריאן' מקוריות ובייצור ושיווק של חלפים עבורן. מדיה וקבצים בנושא דלוריאן בוויקישיתוף אתר האינטרנט הרשמי של דלוריאן דלוריאן, ברשת החברתית פייסבוק דלוריאן, ברשת החברתית אקס (טוויטר) דלוריאן, ברשת החברתית אינסטגרם דלוריאן, ברשת החברתית LinkedIn דלוריאן, סרטונים בערוץ היוטיוב
ינאל אשמוז

ינאל אשמוז (באדיגית ובקברדינית: Ацумыжь Инал; נולד ב-31 במרץ 1995) הוא לוחם MMA צ'רקסי-ישראלי, המתחרה בקטגוריית משקל קל. אשמוז נולד בכפר הצ'רקסי כפר כמא שבגליל התחתון, למשפחה צ'רקסית-מוסלמית. בגיל 22 החליט אשמוז להתחיל להתאמן ב-MMA. בשנת 2017 השתתף בשלושה קרבות MMA חובבניים וניצח בכולם. ב-2021 עבר לניו ג'רזי שבארצות הברית כדי להתמקצע בתחום. לאחר שאשמוז הצליח להביס את הלוחם האמריקני דניס יוז ג'וניור ב-"PFL Challenger Series 5" הוא הוחתם על חוזה בארגון ה-UFC, ובכך הפך לישראלי הרביעי בהיסטוריה שילחם בארגון זה. ב-18 בינואר 2023, ערך אשמוז את הופעת הבכורה שלו עבור הארגון ב-UFC בלונדון. בקרב הראשון אשמוז שלו ב-UFC הוא נלחם בלוחם הבריטי סאם פטרסון והוא הצליח להביס אותו דקה ו-15 שניות לאחר תחילת הקרב. זו הייתה הפעם הראשונה שלוחם ישראלי מנצח בנוקאאוט ב-UFC. ב-22 ביולי 2023 נלחם באירוע UFC (אנ') מול הלוחם הסקוטי כריס דאנקן והפסיד בהחלטת שופטים אחידה. נכון לספטמבר 2024, אשמוז מחזיק במאזן תוצאות של שמונה ניצחונות והפסד אחד. ינאל אשמוז, ברשת החברתית אינסטגרם ינאל אשמוז, באתר אליפות הלחימה האולטימטיבית (UFC) ינאל אשמוז, באתר שרדוג ינאל אשמוז, באתר טאפולוגי "כשאני מייצג את ישראל אני מייצג יהודים, מוסלמים וצ'רקסים": ינאל אשמוז מסכם בכורה מוצלחת, באתר הארץ, 21 במרץ 2023 ארקדי סצקובסקי‏, דקה אחת של שכרון חושים: איך הצליח הלוחם הישראלי לעשות היסטוריה?, באתר וואלה, 20 במרץ 2023 ינאל אשמוז - לוחם צ'ירקסי ישראלי שעשה היסטוריה בראיון מיוחד, נבדק ב-2023-09-16 UFC star Ashmouz reveals X-ray after fighting for three rounds with BROKEN WRIST, The Sun, ‏2023-07-23 (באנגלית בריטית)
סמל האיטי

סמל האיטי הראשון אומץ בשנת 1807. מאז עבר הסמל מספר שינויים. צורתו הנוכחית נוצרה בשנת 1986. הסמל מורכב משישה דגלי האיטי, שלושה מכל צד של עץ דקל. כמו כן מכל צד של הדקל, על פני מדשאה מצויים תותח, תוף, חצוצרה, רובה ועוגן. מעל הדגל מוצבת מצנפת פריגית המסמלת חירות. בתחתית הסמל מופיע על קלף מוטו האי בצרפתית: L'Union Fait La Force ("איחוד משמעו כוח"). הסמל מופיע על דגלה הצבאי והמדיני של האיטי, אך לא על הדגל האזרחי. השימוש העתיק ביותר בסמל להאיטי ידוע מאז 1807. הסמל הורכב משני תותחים ועצי דקל. הנשיא דאז, אנרי כריסטוף, הכריז על עצמו כמלך האיטי ואימץ סמל מלכותי. הסמל הורכב ממגן צהוב, שבתוכו עוף חול עולה באש שלו ומסביבו 26 כוכבים, ושני אריות מחזיקים את המגן. על המגן היה סרט לבן עליו היה כתוב את המילים Je renais de mes cendres, שפירושם "אני קם לתחייה מהאפר של עצמי". בתחתית הסמל נכתב המוטו Dieu ma cause et mon épée - "אלוהים, מטעמי וחרבי". בשנת 1814, הסמל השתנה בכך שהאריות הוסרו והמוטו שבתוך המגן שונה ללטינית. שינוי נוסף לסמל היה בשנת 1849, בו הוצגו שני תותחים ועוף החול הוחלף לנשר. הרקע שונה לסגול והמוטו בתחתית הסמל שונה ל-ma patrie et mon épée - "אלוהים, ארצי וחרבי". מאז, הסמל עבר עוד מספר שינויים. סמל לפני המהפכה הצרפתית (1625–1803) סמל מדינת האיטי (אנ') (1807–1811) הסמל של ממלכת האיטי (אנ') (1811–1814) הסמל של ממלכת האיטי (1814–1820) סמל האימפריה השנייה של האיטי (אנ') (1849–1859) סמל הרפובליקה של האיטי (1859–1964); (1986–הווה) סמל האיטי (1964–1986) דגל האיטי המנון האיטי מדיה וקבצים בנושא סמל האיטי בוויקישיתוף Coat of arms of Haiti | Flag | Haiti | OzOutback, ozoutback.com.au Flag and Coat of Arms, Embassy of Haiti (באנגלית אמריקאית)
אל-מתכת

אל-מתכות הן יסודות כימיים חסרי תכונות מתכתיות. קבוצת האל-מתכות היא קבוצה אחת מתוך שלוש המחלקות בטבלה המחזורית, יחד עם מתכות ומתכות למחצה. המחלקה כוללת בתוכה בין היתר את ההלוגנים (מלבד האסטטין) ואת הגזים האצילים. רוב האל-מתכות נמצאות בצד הימני העליון של הטבלה המחזורית. יוצא דופן הוא המימן, שמופיע בצד השמאלי העליון יחד עם המתכות האלקליות, אבל הוא מתנהג ברוב המקרים כאל-מתכת. שלא כמו מתכות, שמוליכות חשמל, רוב האל-מתכות הן מבודדות או מבודדות למחצה. אל-מתכות יכולות ליצור סריג יוני עם מתכות, או לחלופין קשר קוולנטי עם אל-מתכות ומתכות אחרות. תחמוצת של אל-מתכת יוצרת חומצה. ישנן 19 אל-מתכות ידועות; חלקן חד-אטומיות (הגזים האצילים); חלקן דו-אטומיות (מימן, חנקן, חמצן, פלואור, כלור, ברום ויוד), והשאר הן רב-אטומיות. האל-מתכות, לפי מספר אטומי: מימן (H) (אל מתכת) הליום (He) (אציל) פחמן (C) (אל מתכת) חנקן (N) (אל מתכת) חמצן (O) (אל מתכת) פלואור (F) (הלוגן) ניאון (Ne) (אציל) זרחן (P) (אל מתכת) גופרית (S) (אל מתכת) כלור (Cl) (הלוגן) ארגון (Ar) (אציל) סלניום (Se) (אל מתכת) ברום (Br) (הלוגן) קריפטון (Kr) (אציל) יוד (I) (הלוגן) קסנון (Xe) (אציל) רדון (Rn) (אציל) טנסין (Ts) (הלוגן) אוגאנסון (Og) (אציל) הלוגנים גזים אצילים מדיה וקבצים בנושא אל-מתכת בוויקישיתוף אל-מתכת, באתר אנציקלופדיה בריטניקה (באנגלית)
דרלינג לילי

דרלינג לילי (באנגלית: Darling Lili) הוא סרט קומדיה רומנטית על רקע מלחמת העולם הראשונה שיצא לאקרנים בשנת 1970 בבימויו והפקתו של בלייק אדוארדס ובכיכובים של זוכת האוסקר ג'ולי אנדרוז ורוק הדסון. לילי סמית (ג'ולי אנדרוז) היא זמרת ושחקנית יפהפייה המבדרת את כוחות הברית בעת מלחמת העולם הראשונה. הבוס שלה, קולונל קורט ואן-רוג'ר (ג'ימי קאמפ), מקבל הוראה להעביר את לילי לפריז, צרפת, כדי לפתות קצין אמריקאי המשרת בצבא הצרפתי בשם ווילאם ליירובי (רוק הדסון). לילי מתחילה לפתות אותו אך עומדת בדילמה לאיזה צד עליה לעמוד כי היא מתאהבת בו. בלייק אדוארדס, הבמאי והמפיק של הסרט וגם בעלה של אנדרוז כתב את התסריט במיוחד עבורה. הסרט נועד לשבור את תדמית "מרי פופינס החמודה והמתוקה" אותה קיבלה אנדרוז מסרטיה הקודמים. הסרט גם שימש השראה לסרט מאוחר יותר של אדוארדס, מהומה בהוליווד, בו הוא מתאר כיצד הפך את התדמית של אנדרוז בדרלינג לילי. לילי סמית' - ג'ולי אנדרוז ווילאם ליירובי - רוק הדסון קולונל קורט ואן רוג'ר - ג'רמי קאמפ הסרט הטוב ביותר - טקס פרסי גלובוס הזהב לסרט הקומי - זכה. השחקנית הטובה ביותר - טקס פרסי גלובוס הזהב ג'ולי אנדרוז - זכה. שיר הנושא - טקס פרסי גלובוס הזהב - זכה. שיר הנושא - טקס פרסי האוסקר - זכה. תלבושות - טקס פרסי האוסקר - מועמדות. פסקול - טקס פרסי האוסקר - מועמדות. "דרלינג לילי", במסד הנתונים הקולנועיים IMDb (באנגלית) "דרלינג לילי", באתר נטפליקס "דרלינג לילי", באתר AllMovie (באנגלית) "דרלינג לילי", באתר Rotten Tomatoes (באנגלית) "דרלינג לילי", במסד הנתונים הקולנועיים KinoPoisk (ברוסית)
רודנבריוס

רודנבריוס (שם מדעי: Roddenberryus) הוא סוג של עכביש ממשפחת Caponiidae, שהוגדר לראשונה על ידי צמד חוקרים ברזילאים בשנת 2023. נכון לשנת 2023 מונה הסוג חמישה מינים. המין הטיפוסי לסוג הוא רודנבריוס קירק. שמו המדעי של הסוג, Roddenberryus, ניתן לו על שם ג'ין רודנברי, יוצר "מסע בין כוכבים", כאות הוקרה על שיצירתו הביאה ילדים רבים להחליט לעסוק במדע. נוסף על סיבה זו, ציינו החוקרים שגם צורתם של העכבישים, ובעיקר אזור הראשחזה שלהם, מזכירים בצורתם את צורתן של ספינות החלל בזיכיון "מסע בין כוכבים". לעכבישים אלה, כמו סוגים נוספים במשפחה Caponiidae, רק שתי עיניים, ולא שמונה כברוב מיני העכבישאים. נוסף על כך מתאפיין הסוג בשורות שיניים, זיפים, ראשחזה בצבע כתום, בטן בהירה יותר וטפרים. מלבד שני מינים קיימים ששויכו קודם לכן לסוג Caponina ופוצלו ממנו לסוג החדש, הגדירו החוקרים שלושה מינים חדשים בסוג, ונתנו להם שמות מהיקום הבדיוני של מסע בין כוכבים: רודנבריוס קירק (Roddenberryus kirk) (Sánchez-Ruiz - Bonaldo, 2023) - קוסטה ריקה - קרוי על שם הדמות הבדיונית ג'יימס טיבריוס קירק, קפטן ספינת החלל "אנטרפרייז" רודנבריוס מקקוי (Roddenberryus mccoy) (Sánchez-Ruiz - Bonaldo, 2023) - מקסיקו - קרוי על שם הדמות הבדיונית ליאונרד מק'קוי, הרופא הראשי על ספינת החלל "אנטרפרייז" רודנבריוס פלגרינה (Roddenberryus pelegrina) (Bryant, 1940) - קובה רודנבריוס סרגי (Roddenberryus sargi) (F. O. Pickard-Cambridge, 1899) - גוואטמלה, קוסטה ריקה רודנבריוס ספוק (Roddenberryus spock) (Sánchez-Ruiz - Bonaldo, 2023) - מקסיקו - קרוי על שם הדמות הבדיונית ספוק, קצין המדע, וסגנו של הקפטן, על ספינת החלל "אנטרפרייז" מדיה וקבצים בנושא רודנבריוס בוויקישיתוף רודנבריוס בקטלוג העכבישים העולמי Sánchez-Ruiz A. & Bonaldo A.B. 2023. Strange new spiders: on Roddenberryus, a new and unusual caponiid genus (Araneae, Caponiidae). European Journal of Taxonomy 891: 1–25. Christine Hauser, It’s a Spider, Not a Doctor, Captain or Vulcan, September 13, 2023, The New York Times Kevin Hurler, Newly Discovered Spiders Get Star Trek-Inspired Names, September 14, 2023, Gizmodo
שביל ג'ון מיור

שביל ג'ון מיור ( JMT ) ( Paiute : Nüümü Poyo, N-ue-mue Poh-yo ) הוא טרק ארוך ברכס הרי סיירה נבאדה בקליפורניה, העובר דרך הפארקים הלאומיים יוסמיטי, קניון קינגס וסקויה. הוא נקרא על שמו של הטייל וחוקר הטבע של ג'ון מיור. אורך ה-JMT הוא 213.7 מיל (343.9 קילומטרים). קצהו הצפוני הוא בעמק יוסמיטי, וקצהו הדרומי בפסגת הר ויטני. הנקודה הנמוכה ביותר על השביל היא הקצה הצפוני בעמק יוסמיטי, בגובה 1230 מטרים והנקודה הגבוהה ביותר על השביל היא הקצה הדרומי, הר וויטני, בגובה 4421 מטרים רוב השביל הוא מעל 2400 מטרים. השביל חוצה שישה מעברי הרים 3400 מטרים: מצפון לדרום, מעבר דונוהו, מעבר מיור, מעבר מאתר, מעבר פינשוט, מעבר גלן ומעבר פורסטר (3998 מטרים). מעבר פורסטר הוא גם הנקודה הגבוהה ביותר לאורך שביל הרכס הפסיפי. ; עונת הטיולים העיקרית היא מיולי עד ספטמבר. במהלך תקופה זו, רוב השלג מהשנה הקודמת נמס, אך עדיין לא ירד שלג חדש. בתחילת העונה מטיילים הצועדים בשביל נאלצים להתמודד לעיתים לא רק עם שלג ומדרונות קפואים ליד המעברים, אלא עם נחלים שוצפים עקב הפשרת שלגים. בהמשך העונה, לאחר סיום הפשרת השלגים, תנאי השביל משתפרים, ומזג האוויר בדרך כלל נשאר נעים עד ספטמבר. מזג האוויר בעונת הטיולים הוא בדרך כלל שמשי ויבש, אך סופות רעמים אחר הצהריים אינן נדירות. השביל משמש בעיקר תרמילאים ומטיילי יום, אך גם רצים, ורוכבים על סוסים. נדרש אישור לטיול ב-JMT, אותו ניתן לקבל מהפארק הלאומי בו מתחיל המטייל את הטיול. בטיולים מרובי ימים נדרשים המטיילים בדרך כלל לשאת את מזונם במכלי אחסון קשיחים, הידועים כמכלי דובים, כדי להגן על האוכל שלהם ופריטים ריחניים אחרים מפני גניבה על ידי דובים שחורים, הנפוצים באזור. מדיה וקבצים בנושא שביל ג'ון מיור בוויקישיתוף "The JMT Wilderness Conservancy". Johnson 1971, pp. 160–161 Outdoor Project (2 בינואר 2017). "The 13 Best Places to Backpack in Northern California". 7x7. Natalie Wages. נבדק ב-26 בנובמבר 2018. {{cite news}}: (עזרה) Aksamit, Inga (4 בינואר 2017). "What you need to know before hiking the John Muir Trail". The Press Democrat. נבדק ב-26 בנובמבר 2018. {{cite news}}: (עזרה) "Elevation profile for John Muir Trail". SummitPost. נבדק ב-26 בנובמבר 2018. {{cite web}}: (עזרה) "John Muir Trail: The History and Significance". Sierra Trading Post. 17 ביוני 2013. נבדק ב-3 באוקטובר 2018. {{cite web}}: (עזרה) Bond, Morgan (8 בדצמבר 2014). "Hike the John Muir Trail". Backpacker Magazine. אורכב מ-המקור ב-25 ביולי 2023. נבדק ב-25 ביולי 2023. {{cite web}}: (עזרה) "Bear canister requirements and protecting your food". Pacific Crest Trail Association. נבדק ב-4 באוקטובר 2018. {{cite web}}: (עזרה)
סמל המלדיביים

סמל האיים המלדיביים מורכב מעץ דקל הקוקוס, חצי סהר, שני דגלי המדינה בצורת X וכן שם המדינה בערבית. עץ דקל הקוקוס מסמל את חיותה של המדינה. תושבי המדינה רואים בעץ סמל ליעילות ולטוב בשל היכולת לנצל את כל חלקי העץ (החל מרפואה, מזון וכלה בבנייה וביגוד). חצי הסהר הוא סמל כלל אסלאמי, ויחד עם הכוכב מסמלים את אמונתם של תושבי האיים ושל המדינה. שמה של המדינה בו השתמש בין היתר אבן בטוטה כשהתייחס אל האיים - "אל דאוולת אל מאהאדיביה" (בערבית: الدولة المحلديبية, "מדינת מאהל דיבייה") - מופיע על הסמל. מדיה וקבצים בנושא סמל המלדיביים בוויקישיתוף
אייפון 15 פרו

אייפון 15 פרו (באנגלית: iPhone 15 Pro) ואייפון 15 פרו מקס (iPhone 15 Pro Max) הם טלפונים חכמים שעוצבו, פותחו ומשווקים על ידי אפל. הם מכשירי הדגל של הדור השבעה-עשר של אייפון, אחרי אייפון 14 פרו ואייפון 14 פרו מקס. המכשירים נחשפו לצד האייפון 15 והאייפון 15 פלוס במהלך אירוע אפל באפל פארק בקופרטינו, קליפורניה, ב-12 בספטמבר 2023. המכשירים יהיו זמינים למכירה ב-22 בספטמבר 2023. בדומה לאייפון 15 ו-15 פלוס, גם באייפון 15 פרו ופרו מקס החליפה אפל את מחבר הלייטנינג שלה ב-USB-C על מנת לעמוד בדרישות האיחוד האירופי, שחייב את השימוש במחבר זה ב-2022. הכיסוי של אייפון 15 פרו ואייפון 15 פרו מקס עשוי מטיטניום, והדגמים יהיו זמינים בצבעי טיטניום טבעי, טיטניום כחול, טיטניום לבן וטיטניום שחור. האייפון 15 פרו והאייפון 15 פרו מקס ישתמשו ב-USB-C עם מהירויות העברה USB 3 (כ-10 Gbps), שיפור לעומת האייפון 14 פרו ודגמי הבסיס של אייפון 15, להם מהירויות העברה USB 2 (כ-0.48 Mbps). כל דגמי האייפון 15, ובכללם גם הפרו והפרו מקס, תומכים במצב חלופי DisplayPort על פלט וידאו USB-C עם רזולוציית HDR עד 4K. לדגמי האייפון הקודמים (מאייפון 5 עד אייפון 14 פרו) הייתה רזולוציה מקסימלית של 1600x900 (קצת פחות מ-1080p) עם מתאם ה-Lightning Digital AV עקב אילוצים טכניים של מחבר לייטנינג. האייפון 15 פרו והאייפון 15 פרו מקס כוללים כפתור פעולה, המחליף את מתג ההשתקה. הפונקציה של כפתור הפעולה יכולה להיות מוגדרת על ידי המשתמש. כברירת מחדל, כפתור הפעולה מחליף מצב שקט. אפשרויות אחרות כוללות פתיחת מצלמה, הקלטת תזכיר קולי או החלפת מצב מיקוד. האייפון 15 פרו והאייפון 15 פרו מקס הושקו עם IOS 17. מדיה וקבצים בנושא אייפון 15 פרו בוויקישיתוף אתר האינטרנט הרשמי של אייפון 15 פרו (באנגלית) Leswing, Kif (2023-08-29). "Apple sends invites for Sept. 12 launch event, new iPhone 15 expected". CNBC (באנגלית). נבדק ב-2023-09-05. Axon, Samuel (2023-08-29). "Invitation sent: Apple will debut the iPhone 15 in September livestream". Ars Technica (באנגלית אמריקאית). נבדק ב-2023-09-05. האיחוד האירופי הציב דד ליין למעבר של אפל לחיבור USB-C, באתר כלכליסט, 11 בדצמבר 2022 אושרית גן-אל, באיחוד האירופי הכריעו: מטען USB-C לכל המכשירים הניידים, באתר ynet, 5 באוקטובר 2022 Porter, Jon (2021-09-23). "EU proposes mandatory USB-C on all devices, including iPhones". The Verge (באנגלית אמריקאית). נבדק ב-2023-09-13. Casey, Henry (12 בספטמבר 2023). "The iPhone 15 is coming — here's who should (and shouldn't) upgrade". CNN. נבדק ב-12 בספטמבר 2023. {{cite web}}: (עזרה) "The iPhone 15 Is Finally Getting USB-C. Here's What That Means - WIRED". 13 בספטמבר 2023. {{cite web}}: (עזרה) יובל מן, 8 ההכרזות הבולטות מהאירוע של אפל, באתר ynet, 13 בספטמבר 2023 "Apple announces iPhone 15 with USB-C, a camera upgrade, and the Dynamic Island". 12 בספטמבר 2023. {{cite web}}: (עזרה) "iPhone 15 Pro and 15 Pro Max - Technical Specifications - Apple". "The Lightning Digital AV Adapter Surprise - Panic Blog". 1 במרץ 2013. {{cite web}}: (עזרה) Porter, Jon (10 באוגוסט 2023). "Get ready for a repositioned end call button in iOS 17". The Verge. נבדק ב-11 בספטמבר 2023. {{cite web}}: (עזרה)
הדרגתיות פילטית

הדרגתיות פילטית (באנגלית: Phyletic gradualism) היא מודל של אבולוציה המשער שרוב היווצרות המינים היא איטית, אחידה והדרגתית. האבולוציה במצב זה קורית בדרך כלל על ידי טרנספורמציה של מין למין חדש (באמצעות תהליך שנקרא אנאגנזה). בתפיסה זו לא קיים קו גבול ברור בין מין קדמון למין צאצא, אלא אם כן מתרחש פיצול. התיאוריה מעומתת עם התאוריה של שיווי משקל מקוטע. המילה phyletic נובעת מהמילה היוונית φυλετικός (בתעתיק ללטינית – phūletikos), שמשמעותה "מוצא" או "צאצא". הדרגתיות פילטית מעומתת עם תאוריית שיווי המשקל המקוטע, המציעה שרוב האבולוציה מתרחשת בפרקים נדירים ומבודדים של אבולוציה מהירה, כאשר מין בודד מתפצל לשני מינים נפרדים, ואחריו יש תקופה ארוכה של אי-שינוי. מודלים אלה מנוגדים למודל האבולוציה במהירות משתנה, שגורסת שמינים שונים מתפתחים בקצב שונה ושאין סיבה להעדיף בתיאוריה את קיומו של קצב שינוי אחד על פני קיומו של אחר. התאוריות אינן סותרות מכיוון שכל מודל תקף בסביבה שונה. למשל, יש בעלי חיים שלא משתנים במשך מאות מיליוני שנים, מכיוון שסביבתם כמעט לא השתנתה ולכן לא פעל עליהם לחץ הברירה הטבעית להשתנות. מינים אלה מכונים "מאובן חי". לעומתם, יש מינים שמשתנים עקב שינוי בתנאי הסביבה, למשל היכחדות הדינוזאורים לפני כ-66 מיליון שנה, היכחדות שפינתה נישה אקולוגית שאפשרה את התפתחות היונקים הקטנים, מהם התפתח האדם. הביולוג האבולוציוני ריצ'רד דוקינס טוען שהדרגתיות בקצב קבוע אינה קיימת בספרות המקצועית, ולכן המונח משמש רק כאיש קש לתומכי שיווי משקל מקוטע. בספרו השען העיוור, ציין דוקינס שדרווין עצמו לא תמך בתאוריית ההדרגתיות, שאותה הציעו אלדריג' וגולד. במהדורה הראשונה של על מוצא המינים, דרווין קבע כי "מינים מסוגים וממחלקות שונים לא השתנו באותו קצב, או באותה מידה. במרבצים העתיקים ביותר מתור השלישון עדיין ניתן למצוא כמה קונכיות חיות בלב שפע צורות נכחדות. . . הלינגולה (Lingula) מתור הסילור שונה אך מעט מהמינים החיים של סוג זה". לינגולה (Lingula) (אנ') היא בין הברכיופודים הבודדים ששרדו כיום אך ידוע גם ממאובנים בני למעלה מ-500 מיליון שנה. במהדורה החמישית של "מוצא המינים", כתב דרווין כי "התקופות שבהן המינים עברו שינוי, אם כי הן ארוכות בשנים, כנראה היו קצרות בהשוואה לתקופות שבהן הם שומרים על אותה צורה", מה שמהווה מעין פשרה בין תאוריית שיווי המשקל המקוטע ותאוריית הקפיצה, לבין תאוריית ההדרגתיות. מדיה וקבצים בנושא הדרגתיות פילטית בוויקישיתוף The distinction between phyletic gradualism and punctuated equilibrium models - by Mark Ridley Eldredge, N. and S. J. Gould (1972). "Punctuated equilibria: an alternative to phyletic gradualism" In T.J.M. Schopf, ed., Models in Paleobiology. San Francisco: Freeman Cooper. p. 84. φυλετικός phūletikos originates from φυλέτης phūletēs "one of the same tribe," from φυλή phulē, "clan, race, people", derived from φύεσθαι phuesthai, "to descend, to originate." Dawkins, Richard. 1996. The Blind Watchmaker. New York: W. W. Norton & Company. מסת"ב 0-393-31570-3 Futuyma, Douglas. 2005. Evolution. Sunderland MA: Sinauer Associates, pp. 86-89 Charles Darwin, 1859. On the origin of species London: John Murray. 1st edition, p. 313. Charles Darwin, 1869. The Origin of Species London: John Murray. 5th edition, p. 551.
הרמנס

האם התכוונתם ל... בן הרמנס – רוכב אופני כביש בלגי וילם פרדריק הרמנס – סופר, משורר, מחזאי ומסאי הולנדי תומאס הרמנס – מנחה טלוויזיה גרמני הרמן ארמנס
Catch & Release

"Catch & Release" הוא סינגל של הזמר-יוצר האמריקאי מאט סימונס (אנ'). השיר יצא ב-19 בספטמבר 2014 בהוצאת חברת התקליטים [PIAS] Holland. השיר מופיע באלבום האולפן השני שלו, Catch & Release. נכון לספטמבר 2023, גרסה זו הושמעה למעלה מ-36 מיליון פעמים ביוטיוב, ולמעלה מ-88 מיליון פעמים בספוטיפיי. גרסת רמיקס של הצמד המוזיקלי ההולנדי דיפאנד (אנ') יצאה ב-2 במרץ 2015. נכון לספטמבר 2023, גרסה זו הושמעה למעלה מ-144 מיליון פעמים ביוטיוב, ולמעלה מ-447 מיליון פעמים בספוטיפיי. גרסת רמיקס של התקליטן הבריטי אלכס אדייר (אנ') יצאה ב-22 באפריל 2016. נכון לספטמבר 2023, גרסה זו הושמעה למעלה מ-2 מיליון פעמים בספוטיפיי, ולמעלה מ-150 אלף פעמים ביוטיוב. Catch & Release, במסד הנתונים הקולנועיים IMDb (באנגלית) מידע על הסינגל "Catch & Release" באתר מיוזיק בריינז מידע על היצירה "Catch & Release" באתר Discogs מילות השיר "Catch & Release" באתר Genius סרטון השיר "Catch & Release" באתר יוטיוב Matt Simons - Catch & Release, ארכיון מ-2023-08-24, נבדק ב-2023-09-16 Catch & Release, 2016-01-14, ארכיון מ-2021-03-03, נבדק ב-2023-09-16 "Deepend remix van Matt Simons meest gedraaide NL productie". Radio.NL (בהולנדית). ארכיון מ-2017-01-05. נבדק ב-2017-02-07. "Matt Simons: Catch & Release (Deepend Remix)". bigFM (בגרמנית). 2015-11-12. ארכיון מ-2017-12-01. נבדק ב-2017-02-07. Matt Simons - Catch & Release (Deepend remix) - Lyrics Video, ארכיון מ-2023-08-05, נבדק ב-2023-09-16 Matt Simons - Catch & Release (Deepend remix) - Official Video, ארכיון מ-2023-03-29, נבדק ב-2023-09-16 Catch & Release - Deepend Remix, 2015-09-30, ארכיון מ-2023-03-25, נבדק ב-2023-09-16 Catch & Release (Alex Adair Remix), 2016-04-22, ארכיון מ-2019-07-13, נבדק ב-2023-09-16 Matt Simons - Catch & Release (Alex Adair remix), ארכיון מ-2021-05-18, נבדק ב-2023-09-16 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Catch & Release".
דו מינור

דו מינור הוא סולם מינורי שהטוניקה שלו היא דו, והוא מורכב מהצלילים דו, רה, מי במול, פה, סול, לה במול וסי במול. ביצירות הכתובות בדו מינור, מופיעים שלושה במולים ליד המפתח. הסולם המקביל שלו הוא מי במול מ'זור והסולם היחסי שלו הוא דו מז'ור. סולם המינור הטבעי הוא: בסולם דו מינור הרמוני התו סי במול הופך לסי בקר. סולם דו מינור הרמוני: בסולם דו מינור מלודי מופיעים לה בקר וסי בקר במקום לה במול וסי במול בכיוון העולה. סולם דו מינור מלודי:  יוהאן סבסטיאן באך פסקליה ופוגה בדו מינור המנחה המוזיקלית פרטיטה מס' 2, BWV 826 לודוויג ואן בטהובן סונאטה מס' 5 סונאטה מס' 8 (הפאתטית) קונצרטו מס' 3 הסימפוניה החמישית סונאטה מס' 32 יוהנס ברהמס הסימפוניה הראשונה בדו מינור פרדריק שופן סונאטה מס' 1 אטיוד אופוס 10 מס' 12 (המהפכה) אטיוטד אופוס 25 מס' 12 נוקטורן אופוס 48 מס' 1 נוקטורן בדו מינור (פורסם לאחר מותו) גוסטב מאהלר הסימפוניה השנייה וולפגנג אמדאוס מוצרט קונצ'רטו מס' 24, K. 491 סונאטה מס' 14, K. 457 פנטזיה מס. 4 בדו מינור סרגיי רחמנינוב קונצ'רטו לפסנתר מס' 2 קאמי סן-סאנס סימפוניה מס' 3 לעוגב דמיטרי שוסטקוביץ' הסימפוניה השמינית פרנץ שוברט הסימפוניה הרביעית אימפרומפטו מס' 1, D. 899 אקורד (מוזיקה) מדיה וקבצים בנושא דו מינור בוויקישיתוף basicmusictheory.com: C natural minor scale, www.basicmusictheory.com The C Minor Scale – Natural, Harmonic and melodic (באנגלית אמריקאית) C Minor Scale, Piano Music Theory, ‏2016-06-02 (באנגלית)
אליפות אירופה בכדורסל עד גיל 20 2016

אליפות אירופה בכדורסל עד גיל 20 לשנת 2016 נערכה בתאריכים 16–24 ביולי 2016 בפינלנד. במשחק הגמר ניצחה מארחת הטורניר ספרד את ליטא, וזכתה באליפות אירופה בפעם השנייה בתולדותיה. בתחרות השתתפו 16 נבחרות: ישראל אוקראינה איטליה בלגיה גרמניה הונגריה - מקום 3 אליפות אירופה עד גיל 20 דרג ב' 2016 טורקיה לטביה ליטא מונטנגרו סלובניה ספרד סרביה - האלופה המכהנת לשנת 2015 פינלנד - מקום 1 אליפות אירופה עד גיל 20 דרג ב' 2015 צ'כיה צרפת שוודיה - מקום 2 אליפות אירופה עד גיל 20 דרג ב' 2015 בסיבוב זה חולקו הנבחרות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, המתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה). שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א'). ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג. אתר האינטרנט הרשמי של אליפות אירופה בכדורסל עד גיל 20 2016 (באנגלית)
לה במול

לה במול (באנגלית: A-flat או A♭) הוא הצליל התשיעי (לפי שורת חצאי הטונים) לפי הסולם הכרומטי המערבי (הספירה מתחילה מ-דו). הוא נמצא חצי טון (סקונדה קטנה) מעל סול וחצי טון (פרימה מוגדלת) מתחת לצליל לה, כלומר אנהרמוני ל-סול דיאז (אנ': G♯) על אף שבצורות כיוון מסוימות לה במול נשמע שונה מ-סול דיאז. כאשר הוא מחושב בכוונון מושווה עם התייחסות ל-לה מעל דו אמצעי כ-440 הרץ, התדר של לה במול מעל דו אמצעי הוא בערך 415.305 הרץ. התווים A♭ ו-G♯ הם התווים היחידים שיש להם רק אנהרמוניה אחת, מכיוון שניתן להגיע אליהם רק בדרך אחת באמצעות דיאז בודד או כפול או במול יחיד או כפול, מכל אחד משבעת התווים הלבנים. Frequencies of Musical Notes, A4 = 440 Hz, pages.mtu.edu ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.